rejauldu/bengali-wikipedia huggingface dataset:
কিউবা জাতীয় ফুটবল দল () হচ্ছে আন্তর্জাতিক ফুটবলে কিউবার প্রতিনিধিত্বকারী পুরুষদের জাতীয় দল, যার সকল কার্যক্রম কিউবার ফুটবলের সর্বোচ্চ নিয়ন্ত্রক সংস্থা কিউবা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৩২ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩০ সালের ১৬ই মার্চ তারিখে, কিউবা প্রথমবারের মতো আন্তর্জাতিক খেলায় অংশগ্রহণ করেছে; কিউবার হাভানায় অনুষ্ঠিত উক্ত ম্যাচে কিউবা জ্যামাইকাকে ৩–১ গোলের ব্যবধানে পরাজিত করেছে।  ৩০,০০০ ধারণক্ষমতাবিশিষ্ট পেদ্রো মারেরো স্টেডিয়ামে লেওনেস দেল কারিবে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিউবার রাজধানী হাভানায় অবস্থিত। বর্তমানে এই দলের ম্যানেজারের দায়িত্ব পালন করছেন পাবলো এলিয়ের সানচেস এবং অধিনায়কের দায়িত্ব পালন করছেন ইন্দেপেন্দিয়েন্তের মধ্যমাঠের খেলোয়াড় আরিচেল এর্নান্দেস।  কিউবা এপর্যন্ত মাত্র ১ বার ফিফা বিশ্বকাপে অংশগ্রহণ করেছে, উক্ত আসরে তাদের সাফল্য হচ্ছে কোয়ার্টার-ফাইনালে পৌঁছানো, যেখানে তারা সুইডেনের কাছে ৮–০ গোলের ব্যবধানে পরাজিত হয়েছে। অন্যদিকে, কনকাকাফ গোল্ড কাপে কিউবা এপর্যন্ত ১১ বার অংশগ্রহণ করেছে, যার মধ্যে সেরা সাফল্য হচ্ছে ১৯৭১ কনকাকাফ চ্যাম্পিয়নশিপে চতুর্থ স্থান অর্জন করা।  ইয়েনিয়ের মার্কেস, অদেলিন মোলিনা, হাইমে কলোমে, লেস্তের মোরে এবং রবের্তো লিনারেসের মতো খেলোয়াড়গণ কিউবার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৬ সালের নভেম্বর মাসে প্রকাশিত র‌্যাঙ্কিংয়ে কিউবা তাদের ইতিহাসে সর্বোচ্চ অবস্থান (১৮০তম) অর্জন করে এবং ২০১৭ সালের আগস্ট মাসে প্রকাশিত র‌্যাঙ্কিংয়ে তারা ১৮২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কিউবার সর্বোচ্চ অবস্থান হচ্ছে ৫২তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১৪৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  উত্তীর্ণ হয়নি  ৬  ২  ১  ৩  ১৩  ১৪  ১৯৩৮  কোয়ার্টার-ফাইনাল  ৭ম  ৩  ১  ১  ১  ৫  ১২  উত্তীর্ণ  ১৯৫০  উত্তীর্ণ হয়নি  ৪  ০  ১  ৩  ৩  ১১  ১৯৫৪  অগৃহীত  অগৃহীত  ১৯৫৮  অংশগ্রহণ করেনি  অংশগ্রহণ করেনি  ১৯৬২   ১৯৬৬  উত্তীর্ণ হয়নি  ৪  ১  ১  ২  ৩  ৫  ১৯৭০  অগৃহীত  অগৃহীত  ১৯৭৪  অংশগ্রহণ করেনি  অংশগ্রহণ করেনি  ১৯৭৮  উত্তীর্ণ হয়নি  ৫  ২  ২  ১  ৭  ৫  ১৯৮২  ৯  ৪  ৩  ২  ১১  ৮  ১৯৮৬  অংশগ্রহণ করেনি  অংশগ্রহণ করেনি  ১৯৯০  উত্তীর্ণ হয়নি  ২  ০  ১  ২  ১  ২  ১৯৯৪  প্রত্যাহার  প্রত্যাহার  ১৯৯৮  উত্তীর্ণ হয়নি  ১০  ৪  ১  ৫  ১৭  ১৮   ২০০২  ৮  ২  ৫  ১  ৭  ৩  ২০০৬  ৪  ২  ২  ০  ৮  ৪  ২০১০  ৮  ৩  ০  ৫  ১৩  ২১  ২০১৪  ৬  ০  ১  ৫  ১  ১০  ২০১৮  ২  ০  ২  ০  ১  ১  ২০২২  অনির্ধারিত  অনির্ধারিত মোট  কোয়ার্টার-ফাইনাল  ১/২১  ৩  ১  ১  ১  ৫  ১২  ৬৮  ২০  ২০  ২৯  ৮৫  ১০২   তথ্যসূত্র  বহিঃসংযোগ  ফিফা-এ কিউবা জাতীয় ফুটবল দল    কনকাকাফ-এ কিউবা জাতীয় ফুটবল দল    বিষয়শ্রেণী:কিউবা জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
থাম্ব|280x280পিক্সেল| আল-তাল আল-জায়নাবিয়া, কারবালা, ইরাক থাম্ব|280x280পিক্সেল| আল-তাল আল-জায়নাবিয়া (রাতে) আল-তাল আল-জায়নাবিয়া ( ) হল ইরাকের কারবালায় অবস্থিত একটি শিয়া ইসলামিক পবিত্র স্থানের নাম।  Where is Tall Zaynabiyya?  porsemanequran.com Retrieved 11 Oct 2018Al-Tall Al-Zaynabiyya  tasnimnews.com Retrieved 11 Oct 2018 এটি আশুরার দিনে কারবালার যুদ্ধে নিহত হুসাইন ইবনে আলীর শাহাদাতের স্থানের কাছে অবস্থিত। Karbala, Tall Zaynabiyya  mashreghnews.ir Retrieved 11 Oct 2018  কারবালার যুদ্ধের সময়, আলি ইবনে আবি তালিবের কন্যা এবং হুসাইনের বোন (জয়নব) আলী ইবনে আবি তালিবের পুত্র হুসাইন ইবনে আলীর অবস্থা সম্পর্কে জানার জন্য তাল জায়নাবিয়ায় গিয়েছিলেন। Hazrat Zaynab, Tall Zaynabiyya  hawzah.net Retrieved 11 Oct 2018Tall Zaynabiyya and Hazrat Zaynab  hawzah.net Retrieved 11 Oct 2018  আল-তাল আল-জায়নাবিয়া হুসাইনের মাজারের দক্ষিণ-পশ্চিমে অবস্থিত। এটি উঠোনের মেঝে থেকে প্রায় পাঁচ মিটার উঁচু; যেখানে হুসাইনকে হত্যা করা হয়েছিল সেখান থেকে এর দূরত্ব প্রায় ৩৫ মিটার। স্থানটি কয়েকটি ধাপে প্রবেশের সুবিধাসহ একটি কক্ষের মতো তৈরি করা হয়েছিল এবং এতে নীল টাইলসযুক্ত একটি গম্বুজ রয়েছে। তাল আল-জায়নাবিয়া ১৯৭৮ সালে (১৩৯৮ হিজরির শেষের দিকে) পুনর্নির্মিত হয়েছিল। The oldest photo of Tall al-Zaynabiyya  mashreghnews.ir Retrieved 11 Oct 2018   অর্থ  আরবি ভাষায়, তাল  শব্দটি (  ) অর্থ মাটি বা বালির প্রক্ষেপণ,  এবং জয়নাবিয়া শব্দটি আলী ইবনে আবি তালিবের কন্যা জয়নাবের সাথে সম্পর্কিত। Zaynab on the top of Tall-Zaynabiyya  ashoora.ir Retrieved 11 Oct 2018Tall Zaynabiyya, Hazrat Zaynab  tasnimnews.com Retrieved 11 Oct 2018   আরো দেখুন    কারবালার যুদ্ধে হোসেনের সেনাবাহিনীর হতাহতের তালিকা  মুহাম্মদের বংশতালিকা   তথ্যসূত্র   বিষয়শ্রেণী:শিয়া মাজার বিষয়শ্রেণী:ইসলামি পরিভাষা বিষয়শ্রেণী:শিয়া ইসলাম বিষয়শ্রেণী:কারবালার যুদ্ধ
সিটি ল' কলেজ, ঢাকা বাংলাদেশের একটি আইনি শিক্ষাপ্রতিষ্ঠান। এটি বাংলাদেশের প্রাচীনতম আইন কলেজ। ১৯৫৭ সালে কলেজটি প্রতিষ্ঠিত হয়। কলেজটি প্রতিষ্ঠায় শেরে বাংলা আবুল কাশেম ফজলুল হক ভূমিকা রাখেন। এটি ঢাকা শহরের ৬২, আগামাসি লেনে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে।   ইতিহাস  সিটি ল কলেজ বাংলাদেশের অন্যতম প্রাচীন ও গুরুত্বপূর্ণ আইন শিক্ষা প্রতিষ্ঠান। ১৯৫৭ সালে ঢাকার আগামাসী লেনে এই কলেজটি প্রতিষ্ঠিত হয়। প্রতিষ্ঠাকালীন সময়ে এটি তৎকালীন পূর্ব পাকিস্তানের (বর্তমান বাংলাদেশ) প্রথম আইন কলেজ হিসেবে বিবেচিত হয়। সিটি ল কলেজের প্রতিষ্ঠাতা ছিলেন বিশিষ্ট আইনবিদ ও শিক্ষাবিদ ড. আলিম আল রাজী। তিনি ছিলেন কলেজের প্রথম অধ্যক্ষ। এই কলেজের পৃষ্ঠপোষকতা করেন শের-ই-বাংলা এ. কে. ফজলুল হক। ১৯৫০-এর দশকে পূর্ব পাকিস্তানে আইন শিক্ষার সুযোগ সীমিত ছিল। ঢাকা বিশ্ববিদ্যালয়ে এলএল.বি কোর্স থাকলেও আসন সংখ্যা কম হওয়ায় অনেক শিক্ষার্থী উচ্চশিক্ষা থেকে বঞ্চিত হতেন। এই প্রেক্ষাপটে, আইন শিক্ষাকে সাধারণ মানুষের নাগালে আনার লক্ষ্যে সিটি ল কলেজ প্রতিষ্ঠিত হয়।  উল্লেখযোগ্য শিক্ষার্থী আহমদ আবদুল কাদের – ইসলামি চিন্তাবিদ ও রাজনীতিবিদ, খেলাফত মজলিসের মহাসচিব (জ. ১৯৫৫)  শেখ রাজ্জাক আলী – খুলনা সিটি ল কলেজের প্রতিষ্ঠাতা ও সাবেক স্পিকার, জাতীয় সংসদ।  মোহাম্মদ তফাজ্জল ইসলাম – বাংলাদেশের ১৭ তম প্রধান বিচারপতি হিসেবে যিনি পঞ্চম সংশোধনী বাতিলসহ অনেক গুরুত্বপূর্ণ রায় প্রদান করেন।  গৌরচন্দ্র বালা – বাংলাদেশ গণপরিষদের সদস্য।   উল্লেখযোগ্য শিক্ষকগণ   আলিম আল রাজী – সিটি ল কলেজের প্রতিষ্ঠাতা ও প্রথম অধ্যক্ষ। তিনি একজন বিশিষ্ট আইনজীবী, শিক্ষাবিদ ও রাজনীতিবিদ ছিলেন।  মোহাম্মদ তফাজ্জল ইসলাম – বাংলাদেশের ১৭তম প্রধান বিচারপতি। তিনি সিটি ল কলেজে খণ্ডকালীন শিক্ষক হিসেবে পাঠদান করেছেন।  শফিক আহমেদ – কলেজের সাবেক অধ্যক্ষ। বাংলাদেশের সাবেক আইন, বিচার ও সংসদ বিষয়ক মন্ত্রী।  আরো দেখুন  বাংলাদেশের আইন কলেজের তালিকা  তথ্যসূত্র    জাতীয় বিশ্ববিদ্যালয় অধিভুক্ত ল কলেজের তালিকা -ডিজিটাল স্টাডি সেন্টার।  আইন কলজের তালিকা  -সরকারি ওয়েবসাইট  বহিঃসংযোগ   ঢাকার আইন কলেজ এবং বিশ্ববিদ্যালয়ের তালিকা  বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের আইন বিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
মাসাহিরো মুকাই (向井雅浩, মুকাই মাসাহিরো) একজন জাপানি অ্যানিমে পরিচালক। ২০০৪ সালে, তিনি সানরাইজ-এ যোগ দেন এবং মোবাইল সুট গান্ডাম সিড ডেসটিনি-তে কাজ করেন। সানরাইজ ছাড়ার পর, তিনি ২০১৩ সালে হাইপারডাইমেনশন নেপচুনিয়া: দি অ্যানিমেশন এবং ২০১৭ সালে ট্রিকস্টার  পরিচালনার দায়িত্ব পান। কেঞ্জি নাগাসাকির প্রধান পরিচালনায়, মুকাই মাই হিরো একাডেমিয়া অ্যানিমে অভিযোজনের চতুর্থ থেকে ষষ্ঠ মৌসুম পর্যন্ত পরিচালক হিসেবে কাজ করেন।   জীবনী  প্রাথমিক বিদ্যালয়ে পড়ার সময় মুকাই গান্ডাম সিরিজের ভক্ত ছিলেন, যা তাকে পরবর্তীকালে অ্যানিমে শিল্পে কাজ করতে অনুপ্রাণিত করে। তিনি পরে সানরাইজ-এ যোগ দেন এবং একজন প্রযোজনা সহকারী হিসেবে মোবাইল সুট গান্ডাম সিড ডেসটিনিতে কাজ শুরু করেন; এটিই ছিল তার কাজ করা প্রথম সিরিজ। মুকাই ২০০৮ সালের দিকে সানরাইজ ছেড়ে দেন এবং প্রতিষ্ঠানটি ছাড়ার পর তিনি পর্ব পরিচালক হিসেবে কাজ শুরু করেন। ২০১০-এর দশকের শুরুতে, তিনি শ্যাফটের কয়েকটি সিরিজে কাজ করেন, যেখানে তিনি পরিচালক আকিইয়ুকি শিনবোর সাথে কাজ করার সুযোগ পান, যাকে মুকাই তার পরামর্শদাতা হিসেবে বিবেচনা করেন। ২০১৩ সালে, হাইপারডাইমেনশন নেপচুনিয়া: দি অ্যানিমেশন-এর মাধ্যমে তিনি প্রথমবারের মতো সিরিজ পরিচালক হিসেবে আত্মপ্রকাশ করেন। ২০১৭ সালে, মুকাই ট্রিকস্টার অ্যানিমে টেলিভিশন সিরিজটি পরিচালনা করেন।  একই বছর, মুকাই ব্লাড ব্লকেড ব্যাটলফ্রন্ট-এর দ্বিতীয় মৌসুমে পর্ব পরিচালক হিসেবে কাজ করেন। এই সিরিজে কাজ করার সময়, মাই হিরো একাডেমিয়ার প্রযোজক ইয়োশিহিরো ওয়াবু তাকে চতুর্থ মৌসুম থেকে সিরিজটির পরিচালক হিসেবে কাজ করার প্রস্তাব দেন, যা মুকাই গ্রহণ করেন।   কর্মজীবন    পুয়েলা মাগি মাদোকা মাগিকা (২০১১) (পর্ব পরিচালক)  লেভেল ই (২০১১) (পর্ব পরিচালক)  হাইপারডাইমেনশন নেপচুনিয়া: দি অ্যানিমেশন (২০১৩) (পরিচালক)  স্পেস ড্যান্ডি (২০১৪) (পর্ব পরিচালক)  টেরর ইন রেজোন্যান্স (২০১৪) (পর্ব পরিচালক)  কামিসামা কিস (২০১৫) (পর্ব পরিচালক)  ব্লাড ব্লকেড ব্যাটলফ্রন্ট (২০১৫–২০১৭) (পর্ব পরিচালক)  ট্রিকস্টার (২০১৭–২০১৮) (পরিচালক)  মব সাইকো ১০০ (২০১৯) (স্টোরিবোর্ড শিল্পী)  মাই হিরো একাডেমিয়া (২০১৯–২০২৩) (পরিচালক)   তথ্যসূত্র    বহিঃসংযোগ      বিষয়শ্রেণী:অ্যানিমে পরিচালক বিষয়শ্রেণী:জাপানি স্টোরিবোর্ড শিল্পী বিষয়শ্রেণী:জাপানি টেলিভিশন পরিচালক বিষয়শ্রেণী:জীবিত ব্যক্তি বিষয়শ্রেণী:সানরাইজ (কোম্পানি) এর ব্যক্তি বিষয়শ্রেণী:জন্মসাল অজানা (জীবিত ব্যক্তি)
জিবুতি (গান) জিবুতির জাতীয় সঙ্গীত। এটি ১৯৭৭ সালে স্বাধীনতার ওপর অবলম্বন করা হয়েছিল। এতে সোমালি শব্দ আছে। এটি গানের কথা দিয়েছেন এডেন এলমি এবং সুর দিয়েছেন আবদি রবলেহ্‌।www.nationalanthems.info   গানের কথা  গানের কথা সোমালি ভাষায়  ইংরেজি অনুবাদ  বাংলা অনুবাদপ্রথম স্তবক  Hinjinne u sara kaca Calankaan harraad iyo Haydaar u mudateen.Arise with strength! For we have raised our flag, The flag which has cost us dear With extremes of thirst and pain.তাকতের সঙ্গে জেগে ওঠো! কেননা আমরা আমাদের ঝান্ডা তুলিয়েছি, ঝান্ডা যেটির কিম্মৎ আমাদেরকে প্রিয় করেছে জেয়াদা পিয়াস এবং বেদনার সঙ্গে।দ্বিতীয় স্তবকHir cagaarku qariyayiyo Habkay samadu tahayoo Xiddig dhi igleh hoorshoo Caddaan lagu hadheeyaay.Our flag, whose colours are the everlasting green of the earth, The blue of the sky, and white, the colour of peace; And in the centre the red star of blood.আমাদের ঝান্ডা, যার রঙ দুনিয়ার চিরন্তন সবুজ আসমানের নীল ও সাদা, সালামতের রঙ মাঝখানে খুনের লাল সিতারাতৃতীয় স্তবকMaxaa haybad kugu yaal.Oh flag of ours, what a glorious sight!হে আমাদের ঝান্ডা, কী মহিমান্বিত নজর!   আরও দেখুন   জিবুতির ইতিহাস  জিবুতির পতাকা   তথ্যসূত্র    বহিঃসংযোগ   জিবুতির জাতীয় সঙ্গীতের গানের কথা   বিষয়শ্রেণী:জাতীয় সঙ্গীত বিষয়শ্রেণী:জিবুতির জাতীয় প্রতীক বিষয়শ্রেণী:আফ্রিকার জাতীয় সঙ্গীত
ঈশা খাঁ এক্সপ্রেস (ট্রেন নাম্বার-৩৯/৪০) ছিল বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি কমলাপুর থেকে ময়মনসিংহের যাত্রা পথে গাজীপুর, নরসিংদী ও কিশোরগঞ্জ জেলার উপর দিয়ে চলাচল করত। ২০২০ সালের ১২ মার্চ ট্রেনটি বন্ধ করে দেওয়া হয়।   যাত্রাপথ  ঈশা খাঁ এক্সপ্রেস কমলাপুর, টঙ্গী, ভৈরব বাজার, গৌরীপুর, ময়মনসিংহ মিটারগেজ রেলপথে চলাচল করত এবং যাত্রাপথে থাকা প্রায় সকল স্টেশনে যাত্রা বিরতি দিত।   স্টেশন তালিকা  ঈশা খাঁ এক্সপ্রেস যেসকল রেলওয়ে স্টেশন দিয়ে চলাচল করত নিম্নে তা উল্লেখ করা হলো:  কমলাপুর রেলওয়ে স্টেশন  তেজগাঁও রেলওয়ে স্টেশন  বনানী রেলওয়ে স্টেশন  ঢাকা ক্যান্টনমেন্ট রেলওয়ে স্টেশন  বিমানবন্দর রেলওয়ে স্টেশন  টঙ্গী জংশন রেলওয়ে স্টেশন  পুবাইল রেলওয়ে স্টেশন  নলছাটা রেলওয়ে স্টেশন  আড়িখোলা রেলওয়ে স্টেশন  ঘোড়াশাল ফ্ল্যাগ রেলওয়ে স্টেশন  ঘোড়াশাল রেলওয়ে স্টেশন  জিনারদী রেলওয়ে স্টেশন  নরসিংদী রেলওয়ে স্টেশন  আমিরগঞ্জ রেলওয়ে স্টেশন  খানাবাড়ী রেলওয়ে স্টেশন  হাটুভাঙ্গা রেলওয়ে স্টেশন  মেথীকান্দা রেলওয়ে স্টেশন  শ্রীনিধি রেলওয়ে স্টেশন  দৌলতকান্দি রেলওয়ে স্টেশন  ভৈরব বাজার জংশন রেলওয়ে স্টেশন  কালিকাপ্রসাদ রেলওয়ে স্টেশন  ছয়সূতি রেলওয়ে স্টেশন  কুলিয়ারচর রেলওয়ে স্টেশন  বাজিতপুর রেলওয়ে স্টেশন  সরারচর রেলওয়ে স্টেশন  হালিমপুর মকসুদ রেলওয়ে স্টেশন  মানিকখালী রেলওয়ে স্টেশন  গচিহাটা রেলওয়ে স্টেশন  যশোদলপুর রেলওয়ে স্টেশন  কিশোরগঞ্জ রেলওয়ে স্টেশন  নীলগঞ্জ রেলওয়ে স্টেশন  মুসুলী রেলওয়ে স্টেশন  নান্দাইল রোড রেলওয়ে স্টেশন  আঠারবাড়ী রেলওয়ে স্টেশন  সোহাগী রেলওয়ে স্টেশন  ঈশ্বরগঞ্জ রেলওয়ে স্টেশন  বোকাইনগর রেলওয়ে স্টেশন  গৌরীপুর রেলওয়ে স্টেশন  বিষকা রেলওয়ে স্টেশন  শম্ভুগঞ্জ রেলওয়ে স্টেশন  ময়মনসিংহ জংশন রেলওয়ে স্টেশন।   সময়সূচি  ঈশা খাঁ এক্সপ্রেস ট্রেন যে সময়সূচিতে চলাচল করত তা নিম্নে উল্লেখ করা হলো:  ঢাকা থেকে ছাড়তো সকাল ১১টা ৩৫ মিনিটে, ময়মনসিংহ পৌছাতো রাত ৯টা ৪৫ মিনিটে।  ময়মনসিংহ থেকে ছাড়তো দুপুর ১২টায়, ঢাকা পৌছাতো রাত ১১টায়।   তথ্যসূত্র   বিষয়শ্রেণী:বাংলাদেশের নামযুক্ত যাত্রীবাহী ট্রেন
প্রতিস্থাপনযোগ্য ন্যায্য ব্যবহার   32px|left : আপলোড করার জন্য আপনাকে ধন্যবাদ। আমি লক্ষ্য করেছি যে, বর্ণনার পাতা এটা নির্দিষ্ট করে যে, এই মিডিয়াটি ন্যায্য ব্যবহারের দাবির অধীনে উইকিপিডিয়ায় ব্যবহৃত হচ্ছে, কিন্তু উইকিপিডিয়া নিবন্ধগুলিতে এর ব্যবহার প্রথম অ-মুক্ত বিষয়বস্তুর মানদণ্ডকে ব্যর্থ করে, কেননা এটি এমন একটি বিষয়কে চিত্রিত করে, যার একটি মুক্ত লাইসেন্সযুক্ত মিডিয়া পাওয়া যেতে পারে বা তৈরি করা হয়েছে, যা যথেষ্ট পরিমাণে একই তথ্য সরবরাহ করে বা যা কেবল পাঠ্যের মাধ্যমেই পর্যাপ্তভাবে আচ্ছাদিত করা যেতে পারে। আপনি যদি বিশ্বাস করেন যে, এই মিডিয়াটি প্রতিস্থাপনযোগ্য নয়, অনুগ্রহ করে   ফাইলের বিবরণ পাতায় যান এবং একটি সম্পাদনায় এই  টেমপ্লেটটি যোগ করুন। মূল পরিবর্তনযোগ্য ন্যায্য ব্যবহারের টেমপ্লেট মুছে না দিয়ে।   ফাইলের আলোচনা পাতায় এই মিডিয়াটি কেন পরিবর্তনযোগ্য নয় তার কারণ লিখুন।  বিকল্পভাবে, আপনি একই বিষয়ের মুক্ত লাইসেন্সযুক্ত মিডিয়া খুঁজে বের করে, এই অ-মুক্ত মিডিয়াটি প্রতিস্থাপন করতে পারেন, কপিরাইট ধারককে অনুরোধ করে যে, এই (বা অনুরূপ) মিডিয়াটিকে একটি মুক্ত লাইসেন্সের অধীনে ছেড়ে দেন, অথবা নিজেই নতুন মিডিয়া তৈরি করে (উদাহরণস্বরূপ: উক্ত বিষয়ের চিত্র নিজেই তোলার মাধ্যমে)।   আপনি যদি অন্য অ-মুক্ত মিডিয়া আপলোড করে থাকেন, তাহলে সেই মিডিয়াগুলি কীভাবে আমাদের অ-মুক্ত বিষয়বস্তুর মানদণ্ড সম্পূর্ণরূপে পূরণ করে তা আপনি নির্দিষ্ট করেছেন কিনা তা পরীক্ষা করে দেখুন। আপনি [ এই লিঙ্কে] ক্লিক করে আপনার সম্পাদনা করা বর্ণনার পাতাগুলির একটি তালিকা খুঁজে পেতে পারেন৷ মনে রাখবেন যে, আপনি উপরের ধাপ-১ এবং ২ অনুসরণ করলেও, অ-মুক্ত মিডিয়া, যা মুক্ত লাইসেন্সকৃত বিকল্প দ্বারা প্রতিস্থাপিত হতে পারে, এই বিজ্ঞপ্তির ২ দিন (১৩ জুলাই ২০০৬ এর আগে আপলোড করা হলে ৭ দিন) পরে, এই চিত্রটি অ-মুক্ত সামগ্রী নীতি অনুসারে মুছে ফেলা হবে। আপনার যদি কোন প্রশ্ন থাকে তাহলে অনুগ্রহ করে মিডিয়া কপিরাইট প্রশ্ন পাতায় জিজ্ঞাসা করুন। ধন্যবাদ।
থাম্ব|ডিএমজেড র মধ্যে একটি দক্ষিণ কোরিয়ার চেকপয়েন্ট, উত্তর কোরিয়ার দিক থেকে দেখা  কোরিয়ান ডেমিলিটারাইজড জোন(ডিএমজেড;হান্‌গেউল্한반도 비무장지대;হাঞ্জা韓半島非武裝地帶) একটি অত্যন্ত মিলিতারিযেদ এলাকা চলমান কোরীয় উপদ্বীপ জুড়ে। এটি কোরীয় যুদ্ধ এর শেষে তৈরি হয় উত্তর কোরিয়া ও দক্ষিণ কোরিয়ার মধ্যে বাফার জোন হিসেবে। ডিএমজেড একটি ডি ফ্যাক্টর সীমান্ত বাঁধা যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে। এটি ১৯৫৩ সালে উত্তর কোরিয়া, চীন এবং জাতিসংঘ চুক্তির মাধ্যমে তৈরি হয়েছে। এর দৈর্ঘ্য ২৫০ কিমি আর প্রস্থ ৪ কিমি।   মূল বিষয়  ১ অবস্থান ২ ইতিহাস ৩ যৌথ নিরাপত্তা এলাকা ৪ ডিএমজেড-সংক্রান্ত ঘটনা এবং আক্রমণ    ৪.১ বহিরাক্রমণ টানেল ৫ প্রচারণা    ৫.১ গ্রাম    ৫.২ পতাকাদন্দ    ৫.৩ লাওডস্পিকার ইন্সটলাসন    ৫.৪ বেলন্স    ৫.৫ কোরিয়ান দেয়াল ৬ পরিবহন ৭ প্রকৃতি সংরক্ষণ ৮ আরও দেখুন ৯ নোট ১০ তথ্যসূত্র ১১ বহিঃসংযোগ    অবস্থান   ডিএমজেড দীর্ঘে ২৫০ কিমি লম্বা, প্রায় ৪ কিমি প্রস্থ। যদিও জোনটি উভয় পক্ষের পৃথক অসামরিকিকৃত, তবুও বহিঃ সীমান্ত বিশ্বের অন্যতম সবচেয়ে ব্যাপক সামরিক উপস্থিতি এখানে। উত্তর সীমা রেখা বা এনএনএল পীত সাগরের মধ্যে উত্তর ও দক্ষিণ কোরিয়ার মধ্যে বিতর্কিত সমুদ্রসীমা নির্ধারণে লাইন, যুদ্ধবিরতি সম্মত নয়। তটরেখা এবং এনএনএল উভয় পক্ষের দ্বীপপুঞ্জ এ আরও ব্যাপক সামরিক উপস্থিতি আছে।   ইতিহাস   ৩৮তম সমান্তরাল উত্তর, যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে, মূলত এটি ছিল দ্বিতীয় বিশ্বযুদ্ধ র শেষের দিকের যুক্তরাষ্ট্র এবং কোরিয়া সোভিয়েত ইউনিয়নের সংক্ষিপ্ত প্রশাসন এলাকার মধ্যকার সীমান্ত।  ১৯৪৮ সালে উত্তর কোরিয়া ও দক্ষিণ কোরিয়া সৃষ্টির সময়কালে এটি হয়ে উঠে একটি কার্যত আন্তর্জাতিক সীমান্ত এবং শীতল যুদ্ধের সবচেয়ে উত্তেজনাকর একটি মুখপত্র । ১৯৪৮ সাল থেকে  উত্তর ও দক্ষিণ কোরিয়া যুদ্ধ শুরু হওয়া থেকে তাদের পৃষ্ঠপোষক রাজ্যের উপর নির্ভরশীল ছিল। ১৯৫৩ সালের ২৭ জুলাই এ  ঘোষিত যুদ্ধবিরতি চুক্তি তে, ডিএমজেড তৈরি করা হয়েছে যেমন প্রতিটি পাশ, একটি বাফার জোন তৈরি ৪ কিলোমিটার প্রশস্ত, সামনে লাইন থেকে তাদের সৈন্য ফিরে ২০০০ মিটার সরাতে একমত। যখন চুক্তি স্বাক্ষরিত হয়, সেনাবাহিনী সীমানা রেখা ডিএমজেড কেন্দ্রে মাধ্যমে যায় এবং সামনে ইঙ্গিত করে। উভয় পক্ষের সৈন্য ডিএমজেড র ভিতরে টহল দিতে পারে, কিন্তু তারা সেনাবাহিনী সীমানা রেখা পার করতে পারেন না; দক্ষিণ কোরিয়ার সৈন্যরা অবশ্য প্রচন্ডভাবে সশস্ত্র, সামরিক পুলিশ পৃষ্ঠপোষকতায় চৌকি, এবং যুদ্ধবিরতি প্রতিটি লাইন কণ্ঠস্থ আছে। সহিংসতার বিক্ষিপ্ত প্রাদুর্ভাবে, ১৯৫৩ এবং ১৯৯৯ সালের মধ্যে ডিএমজেড বরাবর নিহিত হয়েছে ৫০০ দক্ষিণ কোরিয়ার সৈন্যরা, ৫০ জন মার্কিন সৈন্য ও কোরিয়ার থেকে ২৫০ সেনা। ঘোষিত যুদ্ধবিরতি চুক্তি ব্যাখ্যা করে  ঠিক কতজন সামরিক ব্যক্তি এবং কি ধরনের অস্ত্র ডিএমজেড এ অনুমতিআপাবে। উত্তর কোরিয়ার বহিরাক্রমণ নিরস্ত অব্যাহত রাখার জন্য , ২০১৪ সালে মার্কিন যুক্তরাষ্ট্র সরকার কোরিয়ান ডিএমজেড কে অব্যাহতি দেয় এর অঙ্গীকার বিরোধী কর্মিবৃন্দ ল্যান্ডমাইন নিষ্কাশন করা থেকে ।   যৌথ নিরাপত্তা এলাকা   বিষয়শ্রেণী:অসামরিকীকৃত অঞ্চল বিষয়শ্রেণী:উত্তর কোরিয়া-দক্ষিণ কোরিয়া সীমান্ত বিষয়শ্রেণী:সীমান্ত প্রতিবন্ধক বিষয়শ্রেণী:উত্তর কোরিয়া সরকার বিষয়শ্রেণী:আন্তর্জাতিক সীমান্ত বিষয়শ্রেণী:উত্তর কোরিয়ার সামরিক বাহিনী বিষয়শ্রেণী:উত্তর কোরিয়া–দক্ষিণ কোরিয়া সম্পর্ক
মন্থন রামজি আর্য পরিচালিত একটি বলিউড চলচ্চিত্র। এটি ১৯৪১ সালে মুক্তি পেয়েছিল। এতে শ্রেষ্ঠাংশে অভিনয় করেন দলপত, রাজকুমারী ও সরদার মনসুর। ছবিটির সুরায়োজন করেন বলদেব নায়েক।  কুশীলব  দলপত  রাজকুমারী  সরদার মনসুর  সঙ্গীত মন্থন চলচ্চিত্রের সঙ্গীত পরিচালনা করেছেন বলদেব নায়েক এবং গীত রচনা করেছেন পণ্ডিত ফানি। এই চলচ্চিত্রের গানে কণ্ঠ দিয়েছেন রাজকুমারী, রাধারানী ও সরদার মনসুর।   তথ্যসূত্র    বহিঃসংযোগ     বিষয়শ্রেণী:১৯৪১-এর চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র
কনস্টানটিন নভোসেলভ ( একজন রুশ-ব্রিটিশ পদার্থবিজ্ঞানী। গ্রাফিন সম্পর্কিত গবেষণার জন্য তিনি সর্বাধিক পরিচিত। তিনি ও তার সহকর্মী আন্দ্রেঁ গেইম যুগ্মভাবে ২০১০ সালের ৫ অক্টোবর পদার্থবিজ্ঞানে নোবেল পুরস্কার অর্জন করেন। তিনি বর্তমানে ইউনিভার্সিটি অফ ম্যানচেস্টারে অধ্যাপক হিসেবে কর্মরত। তিনি রয়াল সোসাইটির একজন গবেষণা ফেলো।   তথ্যসূত্র    বহিঃসংযোগ   Interview in ScienceWatch on his research fields  Portrait of Novoselov and Geim following the announcement of the Nobel Prize   Selected research papers by Konstantin Novoselov and Andre Geim  বিষয়শ্রেণী:রুশ পদার্থবিজ্ঞানী বিষয়শ্রেণী:১৯৭৪-এ জন্ম বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:ব্রিটিশ নোবেল বিজয়ী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:রুশ নোবেল বিজয়ী বিষয়শ্রেণী:রুশ উদ্ভাবক
নীহারিকা ইন দ্য মিস্ট ২০২৩ সালের ইন্দ্রাশিস আচার্য পরিচালিত ভারতীয় বাংলা ভাষার নাট্য চলচ্চিত্র। এটি সঞ্জীব চট্টোপাধ্যায়ের ‘ভয়’ উপন্যাস থেকে অনুপ্রাণিত। মুখ্য চরিত্রে অভিনয় করেছেন অনুরাধা মুখোপাধ্যায়, শিলাজিৎ মজুমদার ও মল্লিকা মজুমদার। ছবির সংগীত পরিচালনা করেছেন জয় সরকার।   পটভূমি  এক নারীর অন্ধকার থেকে আলোয় ফেরার গল্প নিয়ে এই ছবি। অতীত ভুলতে বিহারে আসে এক নারী। সেই সব অঞ্চলে, যেখানে বাঙালিরা এক সময়ে হাওয়া বদলের জন্য যেত। সেখান থেকে নায়িকার জীবন বদল ঘটবে। এই চরিত্রেই দেখা যাবে অনুরাধা মুখোপাধ্যায়কে। সে যে বাড়িতে থাকে তার নাম 'নীহারিকা'।   অভিনয়শিল্পী    অনুরাধা মুখোপাধ্যায় - দীপা  শিলাজিৎ মজুমদার - ছোটমামা  মল্লিকা মজুমদার - মামি  অনিন্দ্য সেনগুপ্ত - রঙ্গন  রোহিনী চ্যাটার্জি  রাজেশ্বরী পাল  প্রিয়াঙ্কা গুহ   মুক্তি  চলচ্চিত্রটি ২০২৩ সালের ২১শে জুলাই প্রেক্ষাগৃহে মুক্তি পাবে।  ২০২৩ সালের মে মাসে এর টিজার মুক্তি পায়।   অভ্যর্থনা  রিলিজের আগেই আটটি আন্তর্জাতিক চলচ্চিত্র উৎসবে প্রশংসিত হয়েছে। এছাড়া একাধিক জাতীয় ও আন্তর্জাতিক চলচ্চিত্র উৎসবেও প্রশংসিত হয়েছে।   তথ্যসূত্র    বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ইন্দ্রাশিস আচার্য পরিচালিত চলচ্চিত্র বিষয়শ্রেণী:জয় সরকার সুরারোপিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় নারীবাদী চলচ্চিত্র
ইতিহাস    ঘটনাবলী   ২০০৪ইং - ২৭ ফেব্রুয়ারি বাংলা একাডেমিতে অনুষ্ঠিত একুশে বইমেলা থেকে ফেরার পথে জামায়াতুল মুজাহেদিন বাংলাদেশ নামক ইসলামী জঙ্গি সংগঠনের আক্রমণের শিকার হন বাংলাদেশী ভাষাবিজ্ঞানী, সাহিত্যক, ঢাকা বিশ্ববিদ্যালয়ের অধ্যাপক ড. হুমায়ুন আজাদ।   জন্ম   ১৮৮১ইং - লাউৎসেন এখবার্টস ইয়ান ব্রাউয়ার, ওলন্দাজ গণিতবিদ।  ১৯৪০ইং - ভি বিশ্বনাধন, ভারতীয় চিত্রশিল্পী।   মৃত্যু    ছুটি এবং অন্যান্য    তথ্যসূত্র     বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:ফাল্গুন
কালান্দিয়া শিবির বা কালান্দিয়া ক্যাম্প হল একটি ফিলিস্তিনি শরণার্থী শিবির। এটি ১৯৪৯ সালে রেড ক্রস কর্তৃকGelber, 2004, p.363 জর্ডান থেকে লিজ নেওয়া জমিতে প্রতিষ্ঠিত হয়। ২০০৬ সালে এই শিবিরের আয়তন ছিল ৩৫৩ ডুনামKalandia Refugee Camp Profile  এবং এটি ৮টি ব্লকে বিভক্ত ছিল। ৯৩৫টি স্থাপনায় এখানের জনসংখ্যা তখন ছিল ১০,০২৪ জন।Kalandia Refugee Camp ইসরায়েলি কর্তৃপক্ষ এটিকে বৃহত্তর জেরুজালেমের অংশ বলে মনে করে এবং বর্তমানে এটি তাদের নিয়ন্ত্রণে আছে।United Nations Relief and Works Agency for Palestine Refugees in the Near East (date unknown).   তথ্যসূত্র   বিষয়শ্রেণী:পশ্চিম তীরে ফিলিস্তিনি শরণার্থী শিবির বিষয়শ্রেণী:জেরুসালেম গভর্নরেট
অ্যামান্ডা ডনোহো (; জন্ম: ২৯ জুন ১৯৬২) হলেন একজন ইংরেজ অভিনেত্রী। তিনি পপ গায়ক অ্যাডাম অ্যান্টের সাথে চার বছর প্রণয় সম্পর্কে জড়িত ছিলেন এবং দ্য অ্যাডাম অ্যান্ড দ্য অ্যান্ট-এর একক গান "অ্যান্টমিউজিক" (১৯৮০) ও "স্ট্যান্ড অ্যান্ড ডেলিভার" (১৯৮১)-এর সঙ্গীতের ভিডিওতে অভিনয় করেন। এনবিসি টেলিভিশনের নাট্যধর্মী টেলিভিশন ধারাবাহিক এল.এ. ল (১৯৯০-৯২)-এ সি.জে. ল্যাম্ব চরিত্রে অভিনয় করে তিনি ১৯৯২ সালে শ্রেষ্ঠ টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। তার অভিনীত অন্যান্য উল্লেখযোগ্য টেলিভিশন কাজ হল ব্রিটিশ সোপ অপেরা এমারডেল (২০০৯-১০)। মঞ্চে তিনি ১৯৯৫ সালে নিউ ইয়র্কে আঙ্কল ভানইয়া নাটকে ইয়েলেনা, ২০০১ সালে লন্ডনে দ্য গ্র্যাজুয়েট নাটকে মিসেস রবিনসন ও ম্যানচেস্টারে হেডা গ্যাবলার নাটকে নাম ভূমিকায় অভিনয় করেন। তার অভিনীত উল্লেখযোগ্য চলচ্চিত্র হল ক্যাস্টঅ্যাওয়ে (১৯৮৬), দ্য লায়ার অব দ্য হোয়াইট ওয়ার্ম (১৯৮৮), দ্য ম্যাডনেস অব কিং জর্জ (১৯৯৪) ও লায়ার, লায়ার (১৯৯৭)।   তথ্যসূত্র    বহিঃসংযোগ      বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:রুশ বংশোদ্ভূত ইংরেজ ব্যক্তি বিষয়শ্রেণী:সুইস বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:লন্ডনের অভিনেত্রী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী বিষয়শ্রেণী:প্রাক্তন রোমান ক্যাথলিক বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:ইংরেজ রাজতন্ত্রবাদী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ টেলিভিশন অভিনেত্রী
ফতেহাবাদ () ভারতের হরিয়ানা রাজ্যের ফতেহাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৮ মিটার (৬৮২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ফতেহাবাদ শহরের জনসংখ্যা হল ৫৯,৮৬৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ফতেহাবাদ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
দুবাই ফার্মেসী কলেজ হলো  সংযুক্ত আরব আমিরাতের প্রথম ফার্মেসী বিষয়ক শিক্ষা প্রতিষ্ঠান। প্রতিষ্ঠানটি ১৯৯২ সালে প্রতিষ্ঠিত হয়। এর প্রতিষ্ঠাতা সমাজসেবক হাজ্বী মুহাম্মদ বিন আহমেদ আল লুতাহ। ২০০৫ সালে প্রতিষ্ঠানটি দুবাই কোয়ালিটি এপ্রেসিয়েশন প্রোগ্রাম পুরস্কার জিতেছে। শেখ মোহাম্মদ বিন রশিদ আল মাকতুম পুরস্কার প্রদান করেন।   তথ্যসূত্র   বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দুবাইয়ের কলেজ ও বিশ্ববিদ্যালয়
thumb|right|ডেইন্ট্রি রেইনফরেস্ট, কুইন্সল্যান্ড, অস্ট্রেলিয়া।  বন বাস্তুবিজ্ঞান বা অরণ্য বাস্তুবিজ্ঞান হলো বনের পারস্পরিক সম্পর্কযুক্ত ঢক, প্রক্রিয়া, উদ্ভিদকুল, প্রাণিকুল, এবং বাস্তব্যসংস্থানসমূহের বৈজ্ঞানিক অধ্যয়ন। বনের ব্যবস্থাপনা অন্যদিকে অরণ্যবিজ্ঞান, বনপালন, এবং বন ব্যবস্থাপনা হিসেবে বিদিত। বন বাস্তব্যসংস্থান হল প্রাকৃতিক কাষ্ঠভূমির একক যেখানে সব রকম উদ্ভিদ, প্রাণী এবং অনুজীব (জৈব উপাদান) ঐ এলাকার পরিবেশের প্রাণহীন ভৌত (অজৈব) উপাদানগুলোর সাথে যুগপৎ কাজ করে।রবার্ট ডব্লিউ ক্রিস্টোফারসন (১৯৯৬) "Elemental Geosystems"   তথ্যসূত্র   বিষয়শ্রেণী:বন বাস্তুবিজ্ঞান